Marius Croitoru știe care e problema de la FCSB: "E mare pierdere"
FCSB a intrat în play-off-ul Superligii României cu 32 de puncte.
Vicecampioana a pierdut în ultima etapă a sezonului regular cu Rapid București, scor 0-4, după ce formația dirijată de Elias Charalambous a arătat juvenil pe Arena Națională, din postura de echipă oaspete, în fața a 44 de mii de suporteri rapidiști.
Marius Croitoru știe care e problema de la FCSB: "E mare pierdere"
Marius Croitoru, fost antrenor la FC Botoșani în 2023, a vorbit despre situația de la FCSB și a precizat că simte lipsa unui nouar autentic la vicecampioni. Roș-albaștrii l-au vândut în fereastra de transferuri din iarnă pe Andrea Compagno la chinezi.
Tehnicianul și-a exprimat, de asemenea, punctul de vedere despre jucătorul italian și a punctat că fotbalistul era în primii trei cei mai buni atacanți din campionatul României.
"(n.r. Cât crezi că pierde FCSB prin faptul că joacă în centrul atacului cu Băluţă?) Toată lumea ştie că FCSB are un minus din punctul acesta de vedere. În momentul acesta, îmi este greu să îl compar ca şi poziţie cu Andrea Compagno. Cred că Andrea este o pierdere imensă, în cazul în care FCSB va pierde campionatul.
Este clar că lipsa unui nouar autentic poate duce la acest lucru. Dacă ne uităm la numărul de goluri marcate, este clar că este o diferenţă importantă. Compagno era, pentru mine, în primii trei cei mai buni atacanţi din România", a spus Marius Croitoru, potrivit ProSport.
Andrea Compagno s-a transferat la TJ Jinmen Tiger și a bifat deja primele două apariții în campionatul Chinei. Pe deasupra, italianul născut la Palermo și-a trecut în cont și o reușită. Două milioane de euro e cota fotbalistului, conform site-urilor de specialitate.
Urmăriți SPORT.RO și pe Google News